નવસારીમાં જુનાથાણા વિસ્તારમાં બનાવાયેલ સરકારી આવાસો અંદાજે 40 વર્ષ જુના હોવાની જાણકારી મળી છે.આ આવાસોનું બાંધકામ લોડ બેરીંગ સ્ટ્રક્ચરનું છે.જેને લઇને છેલ્લા કેટલાક સમયથી બાંધકામની કાર્યક્ષમતા અંગે પણ સવાલો ઉઠી રહયા હતા.બિલ્ડીંગમાં કેટલીક જગ્યાએ પ્લાસ્ટર પણ ખરી રહયું હતું.ત્રણ-ચાર વર્ષ અગાઉ આમાનાં એક બિલ્ડીંગનાં ભોયતળિયે આગ પણ લાગી હતી જેમાં વાહન સળગી ગયું હતું.હવે બિલ્ડીંગની ચકાસણીનો ટેક્નીકલ રીપોર્ટ આવી જતાં મકાનની કાર્યક્ષમતા મપાઇ ગઇ હતી અને આવાસો ખાલી કરાવવા પડ્યા હતાં.